钦定古今图书集成/历象汇编/岁功典/第035卷 > 水龙吟〈春晚留别故人〉 张炎
## 钦定古今图书集成/历象汇编/岁功典/第035卷 > 水龙吟〈春晚留别故人〉 张炎

乱红飞已无多，艳游终是如今少。一番雨过，一番春
减，催人渐老。倚槛调莺，卷帘收燕，故园空杳。奈关愁
不住，悠悠万里，浑恰似天涯草。　不拟相逢，古道才
疑梦，又还惊觉。清风在柳，江摇白浪，舟行趁晓。遮莫
重来，不如休去，怎堪怀抱。那知又五柳门荒，曾听得
鹃啼了。